Na osnovu Rešenja stečajnog sudije Privrednog suda u Valjevu St br.2/2016od 22.04.2016.godine, a u skladu sa članovima 131., 132.,133.,135. Zakona o stečaju («*Službeni glasnik Republike Srbije» broj 104/2009*), Nacionalnim standardom broj 5 – Nacionalni standard o načinu i postupku unovčenja imovine stečajnog dužnika («*Službeni glasnik Republike Srbije» broj 13/2010*) i na osnovu saglasnosti odbora poverilaca, stečajni upravnik stečajnog dužnika

**Društvo za proizvodnju i trgovinu voćem i povrćem**

**»BERRY FROST« doo u stečaju**

**sa sedištem u Loznici , ul. Prvog maja bb**

**( mat. br. 20254360 )**

**OGLAŠAVA**

**Prodaju pokretne imovine stečajnog dužnika neposrednom pogodbom uz prikupljanje pisanih ponuda sa mogućnošću korigovanja cene na više od strane potencijalnog kupca na dan prodaje, a nakon otvaranja prikupljenih pisanih ponuda**

Imovinu stečajnog dužnika čini sledeće:

**Partija I**

|  |  |  |
| --- | --- | --- |
| **Naziv** | **Procenjena vrednost** | **Novčani iznos** |
| Duboko zamrznuto jagodičasto i koštunjičavo voće ( kupina, jagoda, malina, višnja, kajsija, šljiva i zova ) konvencionalni i organski gotovi proizvodi i poluproizvodi u ukupnoj količini od 469.143 kg. | 437.611 Eur | 87.522,20 Eur |
| Cena prodajne dokumentacije 50.000,00 dinara | | |

**Patija II**

|  |  |  |
| --- | --- | --- |
| **Naziv** | **Procenjena vrednost** | **Novčani iznos** |
| Oprema za preradu, prebiranje i pakovanje svežeg i duboko zamrznutog voća ( sorteks, transportne trake, barboteri za pranje, elektoviljuškari, detektor metala, izbijačice za višnju i ostala prateća oprema prerade voća u hladnjači ) i sitan inventar po specifikaciji. | 27.215.290,00 rsd | 5.443.058,00 rsd |
| Cena prodajne dokumentacije 40.000,00 dinara | | |

**Patija III**

|  |  |  |
| --- | --- | --- |
| **Naziv** | **Procenjena vrednost** | **Novčani iznos** |
| PVC ambalaža za jagodičasto i koštuničavo voće, PVC burad , kartonska ambalaža za gotove proizvode, sitan inventar po specifikaciji. | 5.427.830,00 rsd | 1.085.566,00 rsd |
| Cena prodajne dokumentacije 30.000,00 dinara | | |

*Napomena: Opis imovine, kao i status iste, detaljno je prikazan u Prodajnoj dokumentaciji.*

*Imovina se prodaje po partijama*

*Procenjena vrednost nije minimalno prihvatljiva vrednost, niti je na ma koji drugi način obavezujuća ili opredeljujuća za ponuđača prilikom određivanja visine ponude*

Pravo na učešće u postupku prodaje imaju sva pravna i fizička licakoja:

1. nakon dobijanja profakture, izvrše uplatu radi otkupa prodajne dokumentacije u iznosu definisanom za svaku partiju pojedinačno uvećano za iznos PDV. Profaktura se može preuzeti svakog radnog dana u periodu od 09.00 do 15.00 časova u Loznici, ul.Prvog maja bb. Krajnji rok za otkup prodajne dokumentacije je **20.05.2016.godine**;
2. uplate **novčani iznos, definisan za svaku partiju pojedinačno, za učešće u postupku prodaje** na tekući račun stečajnog dužnika broj: **200-2837690101012-70** kod Banke Poštanska štedionica a.d. Beograd , filijalaValjevo. Krajnji rok za uplatu novčanog iznosa, definisanog za svaku partiju pojedinačno, za učešće u postupku prodaje neposrednom pogodbom uz prikupljanje pismenih ponuda sa mogućnošću korigovanja cene na više je **20.05.2016. godine**;
3. potpišu izjavu o gubitku prava na povraćaj novčanog iznosa, definisanog za svaku partiju pojedinačno, za učešće u postupku prodaje;

Imovina stečajnog dužnika se kupuje u viđenom stanju, a može se razgledati nakon otkupa prodajne dokumentacije, svakim radnim danom na adresi 15300 Loznica ul. Prog maja bb od 09.00 do 15.00 časova, a najkasnije do **21.05.2016. godine** (uz prethodnu najavu stečajnom upravniku).

Svako zainteresovano lice koje ispuni uslove iz oglasa i dostavi pisanu ponudu je dužno da lično prisustvuje otvaranju ponuda, kako bi eventualno moglo korigovati cenu koju je dostavilo u okviru pisane ponude. U slučaju da potencijalni kupac nije u mogućnosti lično da prisustvuje (za fizička lica) ili zakonski zastupnik (za pravna lica) otvaranju pisanih ponuda, dužan je da pisanim putem ovlasti lice koje će ga zatupati na otvaranju ponuda. U slučaju da potencijalni kupac koji je uredno dostavio pisanu ponudu ne prisustvuje otvaranju ponuda, niti pisanim putem ovlasti lice koje će ga zastupati na otvaranju pisanih ponuda, pa samim tim ne iskoristi svoje pravo na eventualnu korekciju cene na više u odnosu na cenu definisanu u okviru pisane ponude,cena definisana u pisanoj ponudi će se smatrati konačno ponuđenom cenom.

**Krajnji rok** za dostavu pismenih ponuda je **23.05.2016. godine** do **12.00 časova**.

Prihvataju se isključivo zapečaćene pismene ponude koje se dostave u zatvorenoj koverti sa naznakom **»PONUDA ZA PARTIJU (navesti broj partije za koju se dostavlja ponuda) NE OTVARAJ« poštom na adresu stečajnog dužnika »BERRY FROST« d.o.o. – u stečaju, ul. Prog maja bb, 15300 Loznica ili lično na lokaciju stečajnog dužnika »BERRY FROST« d.o.o. – u stečaju Prvog maja bb, 15300 Loznica**.

**Zapečaćena koverta sa ponudom treba da sadrži:**

* prijavu za učešće na prodaji;
* bezuslovnu ponudu, uz navođenje jasno određenog iznosa na koji ponuda glasi;
* dokaz o uplati novčanog iznosa;
* potpisanu izjavu o gubitku prava na povraćaj novčanog iznosa;
* fotokopiju punomoćja overenog pred sudom za zastupanje, ako otvaranju prisustvuje ovlašćeni predstavnik.

Nepotpune i neuredne ponude i ponude koje sadrže uslov neće se uzimati u razmatranje.

**Javno otvaranje ponuda** će se izvršiti dana **23.05.2016. godine u 12:15 časova** (15 (petnaest) minuta nakon isteka vremena za dostavljanje istih) u prisustvu Komisije formirane odlukom stečajnog upravnika, članova Odbora poverilaca, predstavnika poverilaca i uz prisustvo predstavnika svih ponuđača. Ako otvaranju ponuda prisustvuje ponuđač lično potrebno je da isti poseduje i pruži na uvid dokaz o identitetu (važeća lična karta ili pasoš).Uslučaju daponuđača zastupa ovlašćeno lice potrebno je da isto lice priloži original punomoćja (overenog pred sudom) za zastupanje na javnom otvaranju pismenih ponuda, kao i dokaz o identitetu (važeća lična karta ili pasoš), na uvid.Nakon otvaranja ponuda odbor poverilaca i stečajni upravnik će pristupiti razmatranju istih i pozvati potencijalne kupce da eventualno koriguju ponuđenu cenu na više.

**Pozivaju se članovi Odbora poverilaca i poverioci koji imaju obezbeđenje na imovini koja je predmet prodaje da prisustvuju otvaranju ponuda**

Stečajni upravnik otvara ponude tako što:

1. čita pravila otvaranja pismenih ponuda,
2. otvara pismene ponude,
3. upisuje u registar ponuda iznos određen u svakoj ponudi, imovinu na koju se ponuda odnosi, kao i potvrdu o uplaćenom novčanom iznosu,
4. poziva potencijalne kupce čije su ponude potpune, uredne i bez uslova da eventualno koriguju cenu na više,
5. održava red na javnom otvaranju ponuda,
6. potpisuje zapisnik.

U skladu sa Nacionalnim standardom broj 5, stečajni upravnik je dužan da ako najviša dostavljena ponuda iznosi manje od 50% procenjene vrednosti, pre prihvatanja takve ponude zatraži saglasnost Odbora poverilaca.

Stečajni upravnik će svim ponuđačima koji su podneli ponude poslati obaveštenje o proglašenom najuspešnijem ponuđaču u roku predviđenim Nacionalnim standardom br. 5.

Proglašeni Kupac je dužan da uplati preostali iznos kupoprodajne cene u roku od **15 dana od dana proglašenja najuspešnijeg ponuđača.**Kupoprodajni ugovor se potpisuje najkasnije u roku od **8 radnih dana od dana uplate celokupne kupoprodajne cene**. Tek nakon uplate kupoprodajne cene i dobijanja potvrde od strane stečajnog dužnika o izvršenoj uplati u celosti, isti stiče pravo svojine nad predmetom prodaje.

Ako proglašeni kupac ne potpiše zapisnik, ne zaključi kupoprodajni ugovor, ili ne uplati kupoprodajnu cenu u propisanim rokovima i po propisanoj proceduri, gubi pravo na povraćaj novčanog iznosa, a za kupca se proglašava drugi najbolji ponuđač. Drugi najbolji ponuđač ima ista prava i obaveze kao proglašeni kupac.

Svako lice koje je steklo pravo na učešće u skladu sa uslovima propisanim ovim oglasom, gubi pravo na depozit ( novčani iznos ) u skladu sa Izjavom o gubitku prava na vraćanje depozita. Učesnicima koji nisu stekli status kupca ili drugog najboljeg ponuđača, novčani iznos se vraća u roku od 8 dana od dana proglašenja najuspešnijeg ponuđača.

Poreze i troškove koji proizlaze iz zaključenog kupoprodajnog ugovora u celosti snosi kupac.

Ovlašćeno lice: Stečajni upravnik, **Dušica Kovačević,** kontakt telefon:063/295-191, e mail: [euro.zvezda@gmail.com](mailto:euro.zvezda@gmail.com)